CELEX: 32006R0400
Language: lt
Date: 2006-03-08 00:00:00
Title: 2006 m. kovo 8 d.  Komisijos reglamentas (EB) Nr. 400/2006, dėl tam tikrų prekių klasifikavimo Kombinuotojoje nomenklatūroje

9.3.2006   
            
            
               LT
            
            
               Europos Sąjungos oficialusis leidinys
            
            
               L 70/9
            
         
      KOMISIJOS REGLAMENTAS (EB) Nr. 400/2006
   2006 m. kovo 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių pagal Reglamento (EEB) Nr. 2913/92 12 straipsnio 6 dalies nuostatas išduota privalomąja tarifine informacija, neatitinkančia šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. kovo 8 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 267/2006 (OL L 47, 2006 2 17, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Mažmeninei prekybai skirtas rinkinys, sudarytas iš:
                              
                                          —
                                       
                                       
                                          nešiojamo baterijomis maitinamo skaitmeninio garso įrašymo ir atkūrimo aparato, su kuriuo kartu tame pačiame korpuse įmontuotos šios sudedamosios dalys: elektroninė signalizavimo sistema su skaitmeniniu arba analoginiu keitikliu, atmintukas (flash memory), valdymo mygtukai, baterijų skyrius, USB kištukas ir ausinių jungtis,
                                       
                                    
                                          —
                                       
                                       
                                          baterijomis maitinamo radijo imtuvo su į ausį įdedamomis ausinėmis su jungiamuoju kabeliu,
                                       
                                    
                                          —
                                       
                                       
                                          USB kabelio,
                                       
                                    
                                          —
                                       
                                       
                                          kompaktinio disko (CD-ROM) ir
                                       
                                    
                                          —
                                       
                                       
                                          naudojimo instrukcijos.
                                       
                                    Skaitmeninis garso įrašymo ir atkūrimo aparatas įrašo garsą MP3 formatu ir gali būti prijungtas prie automatinio duomenų apdorojimo mašinos per USB prievadą, norint įkelti arba iškelti MP3 arba kito formato duomenis. Jis taip pat gali įrašyti balsą.
                              Atmintinės talpa – 128 MB.
                              Radijo imtuvas gali veikti pats vienas.
                           
                        
               
                  8520 90 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 8520 ir 8520 90 00 atitinkančiais prekių aprašymais.
                  Skaitmeninis garso įrašymo ir atkūrimo aparatas nulemia rinkinio esminį požymį.
               
            
                  
                              2.
                           
                           
                              Nešiojamas baterijomis maitinamas radijo aparatas, su kuriuo viename korpuse kartu sumontuotas garso įrašymo ir atkūrimo aparatas. Jame sumontuotos šios sudedamosios dalys:
                              
                                          —
                                       
                                       
                                          atmintukas (flash memory),
                                       
                                    
                                          —
                                       
                                       
                                          mikroprocesorius, turintis integrinio grandyno lusto pavidalą,
                                       
                                    
                                          —
                                       
                                       
                                          elektroninė sistema, įskaitant garso dažnio stiprintuvą,
                                       
                                    
                                          —
                                       
                                       
                                          skystųjų kristalų (LCD) vaizduoklis,
                                       
                                    
                                          —
                                       
                                       
                                          radijo derintuvas ir
                                       
                                    
                                          —
                                       
                                       
                                          valdymo mygtukai.
                                       
                                    Mikroprocesorius suprogramuotas taip, kad būtų galima naudoti MP3 formatą.
                              Įtaise yra stereo, į ausį įdedamų ausinių ir ant galvos uždedamų ausinių jungtys bei nuotolinio valdymo jungtis.
                              Jis gali būti prijungtas prie automatinio duomenų apdorojimo mašinos per USB prievadą, norint įkelti arba iškelti MP3 arba kito formato duomenis. Jis taip pat gali įrašyti balsą.
                              Atmintinės talpa – 128 MB.
                           
                        
               
                  8527 13 99
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8527, 8527 13 ir 8527 13 99 atitinkančiais prekių aprašymais.
                  Klasifikavimas paremtas 8527 pozicijos prekės aprašymu: radijo aparatai, su kuriais kartu viename korpuse sumontuoti arba nesumontuoti garso įrašymo ir atkūrimo aparatai.
               
            
                  
                              3.
                           
                           
                              Golfo vežimėlis su varikliu, sudarytas iš aliuminio vamzdžių rėmo, prie kurio pritvirtinti ratai, sėdynė, naudojama stovint, ir vairo.
                              Golfo vežimėlio valdymo rankenėlės išdėstytos ant vairo.
                              Golfo vežimėlyje įmontuotas variklis, maitinamas iš 24 V akumuliatoriaus baterijos, o jo didžiausias greitis – 6,5 km/val.
                              Jis skirtas vienam golfo lazdų krepšiui vežti.
                              (Žr. nuotrauką) (1).
                           
                        
               
                  8704 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8704 ir 8704 90 00 atitinkančiais prekių aprašymais.
                  Golfo vežimėlis neklasifikuotinas 8703 pozicijoje, nes jis neskirtas žmonėms vežti.
                  Be to, golfo vežimėlis neklasifikuotinas 8709 pozicijoje, nes jis neskirtas naudoti gamyklose, sandėliuose, uostuose arba oro uostuose kroviniams trumpais atstumais vežti.
                  Vienintelis jo kaip transporto priemonės naudojimas – golfo krepšiams golfo aikštelėje vežti.
               
            
                  
                              4.
                           
                           
                              Daugiafunkcinis aparatas, galintis atlikti šias funkcijas:
                              
                                          —
                                       
                                       
                                          vaizdo skaitymo,
                                       
                                    
                                          —
                                       
                                       
                                          lazerinio spausdinimo,
                                       
                                    
                                          —
                                       
                                       
                                          lazerinio kopijavimo (netiesioginis procesas).
                                       
                                    Šis aparatas, kuriame yra keli popieriaus padavimo loveliai, per minutę nukopijuoja iki 40 A4 formato puslapių.
                              Aparatas veikia atskirai (kaip kopijavimo aparatas) arba prijungiamas prie kompiuterio ar kompiuterinio tinklo (kaip spausdintuvas, skaitytuvas ir kopijavimo aparatas).
                           
                        
               
                  9009 12 00
               
               
                  Klasifikuojama vadovaujantis Kombinuotosios nomenklatūros 1, 3 c punktu ir 6 bendrosiomis aiškinimo taisyklėmis, 84 skirsnio 5 pastabos E dalimi bei KN kodus 9009 ir 9009 12 00 atitinkančiais prekių aprašymais.
                  Aparatas atlieka keletą funkcijų, tačiau nė viena iš kurių nelaikytina suteikiančia šiam gaminiui esminį požymį.
               
            
         
      
         (1)  Nuotrauka yra tik informacinio pobūdžio.